

**Ο Κωστάκης Κουκκουλλής στήριξε τους Special Olympics στο Βερολίνο**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής επέστρεψε την Τρίτη 20 Ιουνίου 2023 από το Βερολίνο, όπου βρέθηκε στο πλευρό της κυπριακής αποστολής στους Παγκόσμιους Ειδικούς Ολυμπιακούς Αγώνες, εκπροσωπώντας τον Οργανισμό και τον Πρόεδρο Ανδρέα Μιχαηλίδη.

Ο Κωστάκης Κουκκουλλής βρέθηκε στη γερμανική πρωτεύουσα από την Παρασκευή 16 Ιουνίου, παρακολούθησε την τελετή έναρξης της διοργάνωσης και στήριξε τους αθλητές και τις αθλήτριες μας μαζί με την ηγεσία της Κυπριακής Ομοσπονδίας Ειδικών Ολυμπιακών.

Κατά την παραμονή της αποστολής στο Βερολίνο, πραγματοποιήθηκε συνάντηση με την πρέσβειρα της Κύπρου στη Γερμανία Μαρία Παπακυριακού.